Τζέι Αρ Σμιθ

Γυμνασιακή Καριέρα

Ο Σμιθ μεγάλωσε στην περιοχή Κλαρκσμπουργκ του Νιού Τζέρσεϋ και φοίτησε στο Millstone Middle School απ' όπου και αποφοίτησε το 1999. Αρχικά πέρασε από το Γυμνάσιο Στάινερτ και το Καθολικό Γυμνάσιο ΜακΚόριστιν πριν μεταγραφεί στοΓυμνάσιο Λέικγουντ όπου και έπαιξε πρώτη φορά μπάσκετ στα πλαίσια σχολικών πρωταθλημάτων.Αργότερα μετακινήθηκε στο Saint Benedict's Preparatory School και στα χρόνια του ως μέλος της σχολικής ομάδας είχε κατά μέσο όρο 27 πόντους , 6 ριμπάουντ και 5 ασίστ ανά αγώνα.Αποτελώντας ένα από τα πιο υποσχόμενα ονόματα ανάμεσα στους συνομηλίκους του δέχθηκε πολλές υποτροφίες και τελικά , το φθινόπωρο του 2003  , αποδέχθηκε την υποτροφία του Νορθ Καρολάινα ενός από τα καλύτερα κολλεγιακά προγράμματα μπάσκετ στο NCAA.
Ποτέ όμως δεν αγωνίστηκε εκεί καθώς με την αποφοίτησή του από το γυμνάσιο δήλωσε συμμετοχή στα Ντραφτ του 2004 και έγινε ένας από τους 9 αθλητές που εκείνη τη χρονιά έλαβαν μέρος στα Ντραφτ προερχόμενοι απευθείας από το Γυμνάσιο.
Τον Απρίλιο του 2004 έλαβε μέρος στο όλ Σταρ Παιχνίδι των ΜακΝτόναλντς για παίκτες Γυμνασίων και με τους 25 πόντους που σημείωσε κέρδισε το βραβείο  του MVP μαζί με τον Ντουάιτ Χάουαρντ.

Νιού Ορλίνς Χόρνετς

Οι  Νιού Ορλίνς Χόρνετς επέλεξαν τον Σμιθ στο νούμερο 18 του Ντραφτ και στην πρώτη του χρονιά είχε 10,3 πόντους ,  2 ριμπάουντ και 1,9 ασίστ σε 24 λεπτά ανά αγώνα. Βραβεύθηκε τρεις φορές ως Καλύτερος Ρούκι του μήνα στη Δυτική Περιφέρεια (τον Ιανουάριο , τον Φεβρουάριο και τον Μάρτιο) και συμπεριλήφθηκε στην Καλύτερη Πεντάδα των Ρούκι. Επίσης έλαβε μέρος στον Διαγωνισμό Καρφωμάτων τερματίζοντας τρίτος πίσω από τον Αμάρε Στούνταμαϊρ και τον , τελικό νικητή , Τζος Σμιθ. Η ακόλουθη σαιζόν δεν ήταν το ίδιο καλή αφού ο χρόνος συμμετοχής του μειώθηκε και ο ίδιος σημείωνε 7,7 πόντους σε 18 λεπτά μέσο όρο σε κάθε παιχνίδι.

Ντένβερ Νάγκετς

Στις 14 Ιουλίου του 2006 οι Χόρνετς αντάλλαξαν τον Σμιθ και τον πάουερ φόργουορντ Πι Τζέι Μπράουν στους Σικάγο Μπουλς μέσω ανταλλαγής για τον σέντερ Τάισον Τσάντλερ. Στις 20 Ιουλίου οι Μπουλς έστειλαν τον Σμιθ στουςΝτένβερ Νάγκετς για τον γκαρντ Χάουαρντ Έισλι και 2 Ντραφτ πικ 2ου γύρου του 2007.
Στην πρώτη του σαιζόν ο Σμιθ , έχοντας τον ρόλο του Έκτου Παίκτη παρουσιάστηκε βελτιωμένος σημειώνοντας 13 πόντους ανά αγώνα μαζί με 2,3 ριμπάουντ και 1,4 ασίστ με 39% στα τρίποντα.
Την ίδια χρονιά θα έκανε και τα πρώτα του παιχνίδια στα Πλέυ Οφς ωστόσο οι εμφανίσεις του ήταν απογοητευτικές.Οι Νάγκετς αποκλείστηκαν και ο Σμιθ σε 4 παιχνίδια είχε 4.3 πόντους με 0/12 τρίποντα συνολικά ενώ , ως αποτέλεσμα , ο προπονητής του , Τζορτζ Καρλ δεν τον έβαλε να αγωνιστεί στο 5ο και τελευταίο παιχνίδι της σειράς.
Την επόμενη χρονιά με τον Σμιθ στον ίδιο αγωνιστικό ρόλο να πετυχαίνει 12,3 πόντους μέσο όρο οι Νάγκετς πέρασαν στα Πλέι Οφς όμως έχασαν με 4-0 την σειρά από τους Λος Άντζελες Λέικερς. Παρ' όλα αυτά οι εμφανίσεις του Σμιθ ήταν εντυπωσιακές μετρώντας 18,3 πόντους με 53,5% ευστοχία στα σουτ αναγκάζοντας τον , σταρ των Λέικερς , Κόμπι Μπράιαντ να αναφερθεί κολακευτικά στο πρόσωπό του.
Η ακόλουθη αγωνιστική περίοδος ήταν η πιο καλή της καριέρας του ως τότε με τον ίδιο να ξεπερνά για πρώτη φορά το φράγμα των 1.000 πόντων σε μια σαιζόν μετρώντας 15,2 πόντους , 3,7 ριμπάουντ και 2,8 ασίστ.Ήταν για δεύτερη φορά παρών στον διαγωνισμό καρφωμάτων όπου και πάλι αναδείχθηκε 3ος. Στις 13 Απριλίου του 2009 έκανε ρεκόρ καριέρας πετυχαίνοντας 45 πόντους απέναντι στους Σακραμέντο Κινγκς με 11 εύστοχα τρίποντα.
Στα Πλέυ Οφ οι Νάγκετς έφτασαν ως τους Τελικούς της Δυτικής Περιφέρειας όπου και αποκλείστηκαν με 4-2 νίκες από τους Λέικερς.
Συνολικά σε 16 παιχνίδια στην Ποστ-Σίζον ο Σμιθ είχε 14,9 πόντους.
Τη σαιζόν 2009-10 ο Σμιθ και ο συμπαίκτης του , Τσόνσι Μπίλαπς συμφώνησαν να αλλάξουν αριθμούς στις φανέλες τους ώστε ο Μπίλαπς να συνεχίσει να φοράει το αγαπημένο του Νο 1. Στις 23 Δεκεμβρίου του 2009 σκόραρε 41 πόντους ενάντια στους Ατλάντα Χοκς με 10 εύστοχα τρίποντα και έγινε ο πρώτος παίκτης στην ιστορία του NBA που ευστοχεί σε διψήφιο αριθμό τριπόντων σε πάνω από ένα παιχνίδι. Η σαιζόν τελείωσε με τον Σμιθ να έχει 15,4 πόντους , 3,1 ριμπάουντ και 2,4 ασίστ και με τα περισσότερα εύστοχα τρίποντα στο πρωτάθλημα από παίκτη που δεν παίζει βασικός. Ωστόσο στα Πλέι Οφ οι Νάκγετς και πάλι αποκλείστηκαν νωρίς.
Η σαιζόν 2010-11 έμελλε να είναι και η τελευταία του Τζέι Αρ Σμιθ στο Ντενβερ. Στον ρόλο του Έκτου Παίκτη μέτρησε 12,3  , 2,2 ασίστ και 4,1 ριμπάουντ ενώ στα Πλέι ΟΦ έκανε μέτριες εμφανίσεις με μόλις 9,8 πόντους μέσο όρο σε 5 αγώνες με τους Νάγκετς να γνωρίζουν ξανά τον αποκλεισμό ξανά στον πρώτο γύρο.

Το πέρασμα από την Κίνα

Κατα την διάρκεια του Λοκ-Άουτ στο ΝΒΑ το φθινόπωρο του 2011 ο Σμιθ υπέγραψε συμβόλαιο με την Κινεζική ομάδα Σεγιάνγκ Γκόλντεν Μπουλς.
Την 1η Φεβρουαρίου ευστόχησε σε 14 τρίποντα , είχε 60 πόντους και βοήθησε τους Γκόλντεν Μπουλς να νικήσουν τους Τσιγκντάο Ιγκλς. Κλήθηκε να συμμετάσχει στο Ολ Σταρ Γκέιμ του Κινεζικού Πρωταθλήματος αλλά δεν εμφανίστηκε επικαλούμενος προσωπικούς λόγους.
Με τον αποκλεισμό της ομάδας από την συνέχεια του πρωταθλήματος τις 12 Φεβρουαρίου ο Σμιθ ήταν πλέον ελεύθερος να επιστρέψει στην Αμερική.

Νιού Γιορκ Νικς

Μετά το πέρασμά του από την Κίνα ο Σμιθ υπέγραψε στους Νιού Γιορκ Νικς. Έκανε το ντεμπούτο του στην εντός έδρας αναμέτρηση με τους Ντάλας Μάβερικς και είχε 15 πόντους. Στις 17 Απριλίου έκανε την καλύτερη του εμφάνιση της χρονιάς κόντρα στους Μπόστον Σέλτικς με 25 πόντους και 7/10 τρίποντα.
Οι Νίκς μπήκαν στα Πλέυ Οφ όπου αποκλείστηκαν με 4-1 νίκες από τους μετέπειτα πρωταθλητές Μαϊάμι Χιτ με τον Σμιθ να έχει 12,2 πόντους στη σειρά.
Την σαιζόν 2012-13 ο Σμιθ αναλαμβάνοντας τον ρόλο της δεύτερης επιθετικής επιλογής στους Νικς μετά τον Καρμέλο Άντονι μέτρησε 18,1 πόντους , 5,3 ριμπάουντ και 2,7 ασίστ και κέρδισε το βραβείο του Καλύτερου Έκτου Παίκτη συμβάλλοντας στο να ολοκληρώσουν οι Νικς τη χρονιά με ρεκόρ 54-28 πραγματοποιώντας την καλύτερη σαιζόν της σύγχρονης ιστορίας τους. Μάλιστα τον Δεκέμβριο του 2012 είχε και δυο νικητήρια σουτ αρχικά απέναντι στους Σάρλοτ Μπόμπκατς και μετέπείτα με τους Φοίνιξ Σανς.
Στα Πλέυ Οφ όμως ήταν κατώτερος τον προσδοκιών αφού αρχικά τιμωρήθηκε με έναν αγώνα απουσίας για αγκωνιά στον Τζέισον Τέρρυ στην , νικηφόρα για του Νικς , σειρά με τους Σέλτικς ενώ σούταρε με χαμηλά ποσοστά στον 2ο γύρο απέναντι στους Ιντιάνα Πέισερς από τους οποίους οι Νικς αποκλείστηκαν.
Η ακόλουθη χρονιά ήταν άσχημη τόσο για την ομάδα όσο και για τον ίδιο τον Σμιθ. Τιμώρήθηκε με 5 αγώνες για χρήση ναρκωτικών ουσιών ενώ μεσούσης της σαιζόν είχε και άλλες τιμωρίες αφού σε δύο περιπτώσεις βρέθηκε να λύνει τα παπούτσια αντιπάλων του.
Στις 6 Απριλίου ο Σμιθ ευστόχησε σε 10 τρίποντα απέναντι στους Χιτ , σε ένα παιχνίδι όπου πήρε 22 προσπάθειες πίσω από την γραμμή των 7,25m κάνοντας και νέο σχετικό ρεκόρ στο πρωτάθλημα.
Οι Νικς έμειναν εκτός Πλέυ Οφ και ο Σμιθ είχε 14,5 πόντους ανά παιχνίδι.
Η ακόλουθη χρονιά ήταν ακόμη χειρότερη μιας και οι Νικς μετά από μεγάλο σερί ηττών στην αρχή της χρονιάς βρέθηκαν στα χαμηλά πατώματα της βαθμολογίας με τον ίδιο τον Σμιθ να δέχεται έντονη κριτική.

Κλίβελαντ Καβαλίερς

Στις 5 Ιανουαρίου του 2015 ο Σμιθ μαζί με τον συμπαίκτη του στους Νικς , Ιμάν Σάμπερτ, στάλθηκε μέσω ανταλλαγής στους Κλίβελαντ Καβαλίερς ύστερα και από εισήγηση που έκανε γι' αυτόν και ο σταρ της ομάδας , ο ΛεΜπρόν Τζέιμς.
Αν και στο ντεμπούτο το έμεινε δίχως πόντο σε 17 λεπτά συμμετοχής η συνέχεια ήταν καλύτερη. Στο δεύτερο παιχνίδι του ως Καβαλίερ είχε 27 πόντους στην ήττα του συλλόγου από τους Γκόλντεν Στέιτ Γουόριορς.
Η παρουσία του και οι θετικές εμφανίσεις του μαζί με την έλευση του Σάμπερτ και του σέντερ από την Ρωσία ,  Τιμοφέι Μοζγκόφ βοήθησαν τους Καβαλίερς να ανακάμψουν και να διαγράψουν ανοδική πορεία τερματίζοντας τελικά στην 2η θέση της Ανατολικής Περιφέρειας. Στις 5 Απριλίου ο Σμιθ με 8 εύστοχα τρίποντα απέναντι στους Μπουλς έφτασε τα 12 παιχνίδια στην καριέρα του με 8+ εύστοχα τρίποντα επίδοση που αποτελεί ρεκόρ στο NBA.
Στα Πλέυ Οφ τιμωρήθηκε με απουσία από δύο αγώνες των Καβαλίερς όταν , στον 1ο γύρο κόντρα στους Σέλτικς ,  έριξε αγκωνιά στον Τζο Κράουντερ. Βοήθησε το Κλίβελαντ να αποκλείσει στο Ημιτελικά της Ανατολικής Περιφέρειας τους Μπουλς με 4-2 νίκες αν και οι Μπουλς προηγούνταν με 2-1 αρχικά. 
Στους Τελικούς της Ανατολικής Περιφέρειας στο 1ο παιχνίδι της σειράς είχε προσωπικό ρεκόρ πόντων στα Πλέυ Οφ σταματώντας στους 28 με 8 στα 12 τρίποντα κάνοντας επίσης ρεκόρ συλλόγου σε εύστοχα τρίποντα από ένα παίκτη σε αγώνα Πλέυ Οφ. Οι Καβαλίερς "σκούπισαν" τελικά τη σειρά με 4-0 νίκες με τον Σμιθ να έχει μέσο όρο 18 πόντους και 7,5 ριμπάουντ έχοντας μάλιστα και δύο νταμπλ-νταμπλ.
Κατάκτησε έτσι τον πρώτο τίτλο Περιφέρειας στην καριέρα του και στις 4 Ιουνίου έκανε την πρώτη του συμμετοχή σε τελικούς NBA με 9 πόντους και 4 ριμπάουντ σε 34 λεπτά συμμετοχής στην εκτός έδρας ήττα της ομάδας του στην παράταση με 108-100 από τους Γκόλντεν Στέιτ Γουόριορς των Στέφεν Κάρι και Κλέι Τόμσον. Ωστόσο οι Κάβαλιερς θα έχαναν τον τίτλο με 4-2 νίκες.
Την επόμενη σαιζόν , ο Σμιθ ανανέωσε με τους Καβαλίερς και κατά την κανονική περίοδο μετρησε 12,4 πόντους ευστοχώντας σε 204 σουτ τριών πόντων  , μια επίδοση αποτέλεσε νέο σχετικό ρεκόρ συλλόγου. Το Κλίβελαντ τερμάτισε πρώτο στην Ανατολή με 57 νίκες και στα Πλέυ Οφ προκρίθηκαν ξανά στους τελικούς πρωταθλήματος όπου θα αντιμετώπιζαν και πάλι τους Γουόριορς. Ο Σμιθ είχε 20 πόντους με 5/10 τρίποντα στο 3ο παιχνίδι βοηθώντας τους Καβς να μειώσουν σε 2-1 τη σειρά. Και παρότι ηττήθηκαν στην επόμενη αναμέτρηση και να βρέθηκαν πίσω με 3-1 νίκες , οι Καβαλίερς κατάφεραν να γίνουν η πρώτη ομάδα στην ιστορία που κάνουν την ανατροπή, κατακτώντας τελικά τον τίτλο με 4-3 νίκες. Αυτό ήταν το πρώτο πρωτάθλημα του Σμιθ στην 12η σαιζόν της καρίερας του στο ΝΒΑ. Στον καθοριστικό 7ο τελικό που διεξήχθη στο Όκλαντ ήταν ο 3ος σκόρερ των Καβαλίερς πίσω από τους ΛεΜπρόν Τζέιμς και Κάιρι Ίρβινγκ μετρώντας 12 πόντους, 4 ριμπάουντ και 5/13 σουτ συμβάλλοντας στην νίκη της ομάδας του με 93-89.
Στους Καβαλίερς έμεινε ως το 2019.